Vista la Resolució CLT/2818/2015, de 26 de novembre, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases generals reguladores dels procediments per a la concessió d'ajuts en règim de concurrència, que han estat modificades per l'acord publicat mitjançant la Resolució CLT/1816/2016, de 21 de juliol, i per l'acord publicat mitjançant la Resolució CLT/2143/2017, de 4 de setembre;
Vista la Resolució CLT/2534/2017, de 26 d'octubre, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions en espècie per a l'avaluació i la certificació del distintiu de qualitat «Llibreria de referència de Catalunya»;
D'acord amb allò que disposen l'article 92.4 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i l'article 6.3.a) de la Llei 20/2000, de 29 de desembre, de creació de l'Institut Català de les Indústries Culturals,
—1 Obrir convocatòria per a la concessió de subvencions en espècie, en règim de concurrència no competitiva, per a l'avaluació i la certificació del distintiu de qualitat «Llibreria de referència de Catalunya».
—2 Les subvencions que preveu aquesta convocatòria es regeixen per:
a) Les bases generals reguladores dels procediments per a la concessió d'ajuts en règim de concurrència, que han estat publicades mitjançant la Resolució CLT/2818/2015, de 26 de novembre (DOGC núm. 7014, de 9.12.2015), i modificades per l'acord publicat mitjançant la Resolució CLT/1816/2016, de 21 de juliol (DOGC núm. 7170, de 26.7.2016), i per l'acord publicat mitjançant la Resolució CLT/2143/2017, de 4 de setembre (DOGC núm. 7454, de 14.9.2017).
b) Les bases específiques que consten en l'annex de l'Acord del Consell d'Administració de l'ICEC, de 25 d'octubre de 2017, que han estat publicades mitjançant la Resolució CLT/2534/2017, de 26 d'octubre (DOGC núm. 7485, de 31.10.2017).
—3 Les sol·licituds de subvencions i d'altres tràmits associats al procediment de concessió, justificació, modificació i revocació d'aquestes subvencions s'han d'efectuar i trametre per mitjans telemàtics, d'acord amb l'Ordre CLT/4/2013, de 2 de gener, per la qual s'aprova la tramitació telemàtica obligatòria dels procediments de concessió, justificació, modificació i revocació d'ajuts de concurrència pública (DOGC núm. 6297 de 21.1.2013), a través del portal gencat.cat: Informació, tràmits i serveis de la Generalitat de Catalunya [URL].
El formulari normalitzat de sol·licitud i els formularis del projecte d'activitat o d'actuació i el del pressupost complet i detallat es poden obtenir a la finestreta única de subvencions [URL].
—4 La dotació màxima de les subvencions previstes en aquesta convocatòria és de 10.000,00 euros amb càrrec a la partida 470.0001 del pressupost de l'Institut Català de les Empreses Culturals per a l'any 2017.
La dotació màxima es pot ampliar depenent de les sol·licituds rebudes i de la disponibilitat pressupostària.
—5 El període per a la presentació de sol·licituds és del 8 al 22 de novembre de 2017, ambdós inclosos.
—6 L'òrgan instructor és l'Àrea del Llibre de l'Institut Català de les Empreses Culturals.
La persona titular de la direcció de l'Institut elabora la proposta de resolució definitiva, i l'eleva a la persona titular de la presidència del Consell d'Administració de l'Institut Català de les Empreses Culturals.
Prèviament a la concessió de les subvencions, la persona titular de la direcció de l'Institut Català de les Empreses Culturals resol sobre la inadmissió o el desistiment de les sol·licituds.
Correspon a la persona titular de la presidència del Consell d'Administració de l'Institut Català de les Empreses Culturals resoldre sobre la concessió o la denegació de les subvencions, a través d'una resolució que s'ha de dictar i publicar en el termini màxim de cinc mesos a comptar de l'endemà de la data de publicació de la convocatòria.
Les resolucions de les subvencions es publiquen en el tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
En la publicació de la resolució ha de constar que aquesta no exhaureix la via administrativa i que es pot interposar recurs d'alçada davant la persona titular del Departament de Cultura en el termini d'un mes.
Transcorregut el termini màxim de cinc mesos sense que s'hagi dictat i publicat l'acord, les persones sol·licitants poden entendre desestimades les seves sol·licituds per silenci administratiu.
—7 Contra aquesta Resolució, que no exhaureix la via administrativa, es pot interposar recurs d'alçada davant la persona titular del Departament de Cultura en el termini d'un mes a partir de la publicació en el Diari Oficial de la Generalitat de Catalunya.